Ishak Ismail Lenggeng

Dato' Ishak Ismail (17 Julai 1951-18 Julai 2017) ialah ahli politik Malaysia berketurunan Melayu. Beliau merupakan mantan ADUN  selama empat penggal. Beliau dikenali sebagai seorang pemimpin yang serius tetapi mempunyai gaya penyampaian berjenaka, menjadikan ucapannya sering dinantikan semasa persidangan Dewan Undangan Negeri Negeri Sembilan dan Perhimpunan Agung UMNO.

 Latar belakang awal 
Ishak dilahirkan pada 17 Julai 1951 di Kampong Pantai, Seremban. Beliau mendapat pendidikan awal di Sekolah Kebangsaan Pantai sebelum melanjutkan pelajaran menengah di Sekolah Tuanku Abdul Rahman, Ipoh, Perak. Beliau kemudian menyambung pengajian dalam bidang Ukur Bangunan di Liverpool Polytechnic, England.

 Kerjaya 
 Kerjaya profesional 
Ishak memulakan kerjayanya sebagai jurukur bangunan bertauliah. Pada 1984 hingga 1989, beliau berkhidmat sebagai Pengurus Cawangan/Pengurus Teknikal di Malaysia Building Society Berhad (MBSB) di Melaka. Beliau kemudian dilantik sebagai Ketua Jabatan Perkhidmatan Pengurusan Hartanah MBSB dari 1989 hingga 1990.

Pada 1993, beliau turut berkhidmat sebagai Pengerusi Inno-Pacific Holdings.

 Kerjaya politik 
Ishak aktif dalam UMNO sejak usia muda dan pernah memegang beberapa jawatan, termasuk:
 Ketua Pemuda UMNO Bahagian Mantin (1983–1984)
 Bendahari Pemuda UMNO Negeri Sembilan (1984–1987)
 Ketua Pemuda UMNO Negeri Sembilan (1988–1990)
 Ketua UMNO Bahagian Seremban (1988)

Beliau dipilih sebagai ADUN Lenggeng pada Pilihan Raya Umum 1995 dan mengekalkan kerusi itu selama empat penggal sehingga kematiannya pada 2017.

 Gaya penyampaian 
Walaupun dikenali sebagai seorang yang berwatak serius, Ishak mempunyai bakat berjenaka dalam penyampaian ucapannya. Semasa Perhimpunan Agung UMNO 2009, ucapannya mendapat perhatian nasional apabila rakaman VCD ucapannya terjual hampir 1,000 salinan pada hari terakhir perhimpunan tersebut.

 Kematian 
Pada 18 Julai 2017, Ishak rebah ketika menghadiri majlis sambutan Aidilfitri ADUN Seri Menanti di Tanjong Ipoh sekitar jam 10 malam. Beliau kemudiannya disahkan meninggal dunia akibat serangan jantung pada 11.25 malam di Hospital Tuanku Ampuan Najihah, Kuala Pilah.

Jenazah beliau disolatkan di Masjid Kariah Paroi Jaya sebelum dikebumikan di Tanah Perkuburan Islam Pantai, Seremban.

 Kehidupan peribadi 
Ishak berkahwin dengan Datin Norimah Ujang dan dikurniakan empat orang anak.

Kategori:Kelahiran 1951
Kategori:Kematian 2017
Kategori:Anggota Pertubuhan Kebangsaan Melayu Bersatu
Kategori:Ahli Dewan Undangan Negeri Sembilan ke-13
Kategori:Ahli Dewan Undangan Negeri Sembilan ke-11
Kategori:Ahli Dewan Undangan Negeri Sembilan ke-10
Kategori:Ahli Dewan Undangan Negeri Sembilan ke-9
Kategori:Projek AliffHaziq

 Rujukan